Italiano: # Gianni Priano (1962)

Gianni Priano è nato nel 1962 a Genova, dove abita. Laureato in filosofia e di professione insegnante, ha scritto e pubblicato poesie, saggi, racconti in italiano, a partire da _L’ombra di un imbarco_ (1991) fino a _Luce che passi sotto_ (2022); ha collaborato a molte riviste letterarie, tra cui ricordiamo Il Babau, Resine, Atelier, Fotocopianda, Versodove. È direttore de «Il foglio», trimestrale della Biblioteca di Tiglieto (Genova) «Adriano Guerrini». Sebbene inserti liguri e piemontesi si trovassero nei suoi scritti già da prima, più di recente ha cominciato a scrivere in genovese con una certa continuità. Senza voler essere al tutto realistica, l’ispirazione spesso narrativa di Priano è impastata con la realtà della vita di tutti i giorni e riesce a rappresentarla più di tanti che vi si mettono intenzionalmente; forse perché l’autore è anche troppo filosofo per non sapere che la realtà non esiste di per sé, ma possiede il significato e la consistenza che noi le conferiamo. Spesso ritroviamo in questi versi degli echi alla Caproni, con la sua contrastata adesione al cristianesimo, ma anche meditazioni sull’essere e il tempo e su di un mondo intriso di sangue, escrementi e sperma, che sembrano richiamare Heidegger («farmi gettare / nel mondo») e Bataille; a volte, stranamente, vi sono anche consonanze con Guareschi, con i suoi comunisti che non credono in Dio, ma hanno fede nella Madonna, con il suo amore per la vita contadina e il legame con la terra, che per Priano assume valenze femminili, e infine è come il grembo della madre dove si vorrebbe fare ritorno.

[^1]: Nel gergo della mala piemontese la galmadora è la scodella, il lampo è il treno.

## Nòtta de l’autô.
Non per chiarire ma per complicare si ricorda che «la notte in cui tutte le vacche sono nere» è un’espressione di Hegel che, polemizzando con Schelling, pone l’assoluto come una dimensione che conserva le differenze e non le annulla all’interno di una dimensione irreale. Nell’assoluto hegeliano è giorno e la vacca pezzata resta pezzata, quella bianca resta bianca e quella nera (solo quella nera) nera. Per saperne di più chiedere ai filosofi. Io faccio versi e basta.

Ligure: # Gianni Prian (1962)

O Gianni Prian o l’é nasciuo do 1962 à Zena, dond’o stà de cà. Laureou in filosofia e de profescion insegnante, o l’à scrito e pubricou poexie, sazzi, racconti in italian, à partî da _L’ombra di un imbarco_ (1991) fin à _Luce che passi sotto_ (2022); o l’à conlaborou à ben ben de reviste letteräie, tra e quæ regordemmo Il Babau, Resine, Atelier, Fotocopianda, Versodove. O l’é o direttô de «Il Foglio», trimestrale da Biblioteca de Tiggei (Zena) «Adriano Guerrini». Sciben che di inserti liguri e piemonteixi se trovavan inti seu scriti za da primma, ciù de recente o l’à comensou à scrive in zeneise con unna çerta continuitæ. Sensa voei ëse realistica areo, l’inspiaçion de spesso narrativa do Prian a l’é impastâ da realitæ da vitta de tutti i giorni e a l’arriësce à rappresentâla ciù de tanti che se ghe mettan de propòxito; fòscia perché l’autô o l’é fiña tròppo filòsofo da no savei che a realitæ a no l’existe da pe lê, ma a gh’à o scignificato e a conscistensa che ghe demmo niatri. De spesso attrovemmo inte sti versci di reciòcchi a-a Caproni, co-a seu contrastâ adexon a-o crestianeximo, ma ascì de meditaçioin in sce l’ëse e o tempo e in sce un mondo assuppou de sangue, gnisca e sperma, che pan reciammâ Heidegger («fâme cacciâ / into mondo») e Bataille; de vòtte, caxo stranio, gh’é fiña de consonanse co-o Guareschi, co-i seu communisti che no creddan a-o Segnô, ma gh’an fede inta Madònna, co-o seu amô pe-a vitta contadiña e o ligammo co-a tæra, che pe-o Prian a gh’à de varsciue feminiñe, e in sciâ fin a l’é comme o scöso da moæ donde se vorriæ anâ torna.

[^1]: Into zerbo di gandolli piemonteixi a galmadora a l’é a xatta, o lampo o l’é o treno.

## Nòtta de l’autô.
No pe ascciæî ma pe compricâ e cöse, arregordemmo che «a neutte che tutte e vacche son neigre» a l’é unn’esprescion do Hegel che, in polemizzâ co-o Schelling, o poñe l’assoluo comme unna dimenscion chi conserva e differense e a no ê anecoisce à l’interno de unna dimenscion inreâ. Inte l’assoluo hegelian l’é de giorno e a vacca pessâ a l’arresta pessâ, quella gianca a l’arresta gianca e quella neigra (solo che quella neigra) neigra. Pe saveine de ciù, che domandæ a-i filòsofi. Mi fasso versci e bon.